བླ་མའི་རྫོགས་རིམ་གྲོལ་ཐིག་
དགོངས་པ་རང་གྲོལ་
ཞེས་བྱ་བ་བཞུགས་སོ༔

ཁྲིད་ཡིག་གི་སྐོར།

མ་ཧཱ་གུ་རུ་སརྦ་སིདྡྷི་ཧཱུྃ༔
རྒྱལ་བ་ཀུན་གྱི་དགོངས་པའི་བཅུད་བསྡུས་པ༔
སངས་རྒྱས་ལག་བཅང་ཁམས་གསུམ་གཅེར་གྲོལ་ཏེ༔
འདི་འདྲའི་གདམས་པ་འཛམ་བུའི་གླིང་ན་མེདཿ༔
ཀུན་བཟང་རྡོར་སེམས་དགའ་རབ་རྡོ་རྗེ་ཡི༔
རང་གི་ཐུགས་ལས་གཅེས་པའི་གདམས་པ་འདི༔
པདྨ་ང་ཡིས་སུ་ལའང་བསྟན་པ་མེདཿ༔
ཙིཏྟའི་ཀློང་དུ་རྒྱ་ཡིས་རབ་བཏབ་ཀྱང་༔
བཻ་རོ་ཆོས་རྒྱལ་གཉིས་ལ་སྙིང་ཁྲག་འཕོ༔
ད་ལྟ་ཉིད་ལོངས་གསང་བའི་ཤོག་དྲིལ་རྣམསཿ
སྙིང་མཛོད་སྨུག་པོའི་ནང་དུ་གཏེར་དུ་སྦོས༔
འདི་དང་སུ་འཕྲད་མངོན་སངས་རྒྱས་པར་ངེས༔
ང་དང་དགོངས་པ་མཉམ་པ་བཻ་རོ་ཡིན༔
224

བླ་མའི་རྫོགས་རིམ་གྲོལ་ཐིག་དགོངས་པ་རང་གྲོལ།

མ་འོངས་བཞི་བཅུ་ཁ་རལ་དུས་ཀྱི་ཚེ༔
ལམ་བཟང་བསྟན་པའི་སྙིང་པོ་མངོན་སུམ་གྱིས༔
ལམ་གྱི་གནད་བྲལ་མུ་ཅོར་སྟོན་པའི་དུས༔
ལསལྡན་སྐྱེས་བུ་གཉིས་དང་འཕྲད་པར་འགྱུར༔
གསང་བའི་ལུང་བསྟན་མ་གཏོགས་ཞུ་དག་ཕེརཿ༔
གཅིག་ལས་གཅིག་ཡིད་ཆེས་པས་འཁྲུལ་བ་བྲལ༔
ལོ་ལྔའི་བར་དུ་མ་སྤེལ་དམ་དུ་སྦོསཿ
དེ་ནས་རྡོ་རྗེ་སེམས་དཔའི་སྣང་བ་འབྱུང༔
དག་སྣང་སྒོ་སྟུན་གྲོལ་ལམ་སྒོ་འབྱེད་ཅིང་༔
ཉིད་བབས་པའི་རྟགས་ལྡན་སྐྱེས་བུ་ནི༔
སྨེ་བའི་སྟོད་རྒྱན་ག་ཤའི་ཕྲེང་བ་ཅན༔
སྣང་བ་སྤུར་ཞིང་འདོད་བློ་ཞིག་པ་དང་༔
སྤྱོད་པ་ཤུགས་ཆེན་གསང་སྔགས་སྟོབས་ལྡན་ཞིང་་ཿ༔
ཀོང་པོ་འབུམ་ཕྲག་ཡེ་ཤེས་མིང་ལྡན་འབྱུང་༔
དེ་དང་སྒོ་བསྟུན་གསང་བའི་གཏེར་ཤོག་ཕོབཿ
དུས་ཀྱི་ཐ་མར་འགྲོ་རྣམས་བསོད་ནམས་དམན
ཚོགས་ལ་མི་འབད་སྡིག་པའི་ལས་ལ་བརྩོན༔
རྣམ་སྨིན་དང་ནི་དབང་དང་བདག་འདྲར་བསྡོ༔
ཡིད་མི་འཐད་པའི་སྡུག་བསྔལ་ལས་ལ་སྤྱདཿ༔
དེ་དུས་ཨུ་རྒྱན་ཉིད་དང་རིག་འཛིན་རྣམས༔
225

ཁྲིད་ཡིག་གི་སྐོར།

དགོངས་པ་གཅིག་དང་དབྱངས་གཅིག་ཉིད་དུ་འགྱུར༔
ཡང་དག་སྙིང་པོ་བླ་མ་སྒྲུབ་པའི་ཆོས༔
རིག་པ་དོན་ལྡན་ཚེ་གཅིག་སངས་རྒྱས་ལམཿ
འདི་ཉིད་བསྟན་པའི་དུས་ལ་བབས་ནའང་༔
དེ་དུས་འདི་ཉིད་དམ་ཞིང་བསམ་བཞིན་སྤེལ
དེ་ཕྱིར་འདི་ཉིད་དུས་ལ་བབ་པའི་ཚེ༔
རིག་འཛིན་མཁའ་འགྲོ་རྒྱལ་བ་རྒྱ་མཚོ་ཡིས༔
དངོས་སམ་རྨིས་སམ་བརྡ་དང་ཚིག་ཏུ་བསྐུལ
བསྟན་པའི་མེ་རོ་ཕྱོགས་བཅུ་ཀུན་ནས་བསླང་༔
བསྒྲུབ་པའི་དམ་བཅའ་མཉེས་པའི་ཞབས་ཏོག་དང་ཿ༔
བརྩེ་བའི་སེམས་དང་དད་པའི་མོས་གུས་ཅན༔
འཁོར་དུ་བྱུང་ནས་རིམ་གྱིས་བརྟགས་ལ་བྱིནཿ
འདི་ཉིད་ཡང་གསང་སྙིང་པོ་དགོངས་པའི་གཏེརཿ
སྲོག་གི་དྭངས་མ་ཐུགས་ཀྱི་བསྒྲུབ་པའི་བཅུདཿ༔
ཡང་ཏིག་ཟབ་མོ་རིག་འཛིན་ཐུགས་ལ་གབ༔
དངོས་དང་ཉམས་སུ་ང་ཡི་དབང་བཞི་བསྐུར༔
དཔའ་བོ་མཁའ་འགྲོའི་བསྐུལ་མ་ཐེངས་གསུམ་འོངས༔
དེ་དུས་ཐེ་ཚོམ་མ་བྱེད་གནད་ཐེམ་ཡིན
མ་ལས་བུ་བྲིས་བུ་ལས་གང་འོས་སྤེལ༔
མ་དཔེ་བཙོན་འཛིན་མ་བྱེད་གནད་ཐེབས་ཡིན༔
226

བླ་མའི་རྫོགས་རིམ་གྲོལ་ཐིག་དགོངས་པ་རང་གྲོལ།

དུས་གསུམ་སངས་རྒྱས་བསྒྲུབ་པ་རབ་དབྱེ་གསུམ༔
རིམ་པས་བསྟན་ཅིང་འབྲེལ་བས་ལེགས་པ་བསྟེན༔
སྣོད་དང་ལྡན་ན་ལོ་གསུམ་རྫོགས་པར་བྱིན༔
གསང་ཞིང་བསྟན་ན་དར་རྒྱས་འབྱུང་བར་འགྱུར༔
རྩོད་དུས་སྙིགས་མ་གསང་སྔགས་འཆལ་དུས་སུ༔
རིག་འཛིན་ཀུན་གྱི་ཕྲིན་ལས་གཅིག་བསྡུས་པ༔
པདྨའི་ཐུགས་སྲས་འོད་ཟེར་མིང་ཅན་དེཿ༔
དེ་ཉིད་སུ་འཕྲད་མཐོང་དང་ཐོས་པས་ཀྱང་ཿ༔
སྲིད་པ་ཐ་མའི་འགྲོ་བ་ཉིད་དུ་བྱེད༔
དེས་ཀྱང་དཔེ་རྒྱུད་རྣམས་ཀྱང་བྲིས་ཤིང་བཅངས༔
སྙན་བརྒྱུད་རྣམ་གསུམ་སྣོད་ལྡན་བུ་ལ་སྤེལཿ༔
འདི་ནི་བླ་མ་རིག་འཛིན་ཀུན་གྱི་བཀའ༔
རྒྱལ་བ་སྲས་བཅས་དགོངས་པའི་བཅུད་ཕྱུངས་པའི༔
རིག་འཛིན་བསྒྲུབ་པ་གསང་བའི་ཡང་ཏིག་འདི༔
ས་སྟེང་ཀུན་ཏུ་རྙེད་པར་དཀའ་བའི་ཕྱིར༔
མཁའ་འགྲོ་རིག་འཛིན་དམ་ཅན་ཆོས་སྐྱོང་ལཿ
ཡང་ཡང་གཏད་དོ་དུས་ཀྱི་ཐ་མ་ལཿ
འགྲོ་བ་འདྲེན་པའི་བུ་བརྒྱད་ཕོ་མོ་བརྒྱད༔
རིག་འཛིན་བྱིན་རླབས་ཐོབ་པ་ཉི་ཤུ་ལྔ༔
ལས་ཀྱི་འབྲེལ་བ་ཁྲི་དང་བརྒྱ་ཕྲག་བདུན༔
227

ཁྲིད་ཡིག་གི་སྐོར།

དགོངས་པའི་གདུལ་བྱ་ནམ་མཁའི་མཐར་ཐུག་ལཿ
སངས་རྒྱས་དངོས་གྲུབ་མཆོག་གི་སྐལ་བ་ཡོད༔
གདམས་པ་གཏད་དོ་ཕོད་པ་བཅུ་གསུམ་དང་༔
དཀའ་བ་བཅོ་བརྒྱད་ལུས་སྲོག་ལོངས་སྤྱོད་ཀུནཿ
ཆོས་ཕྱིར་བཏང་བའི་སྐལ་ལྡན་བུ་ལ་གདམས༔
དམ་ཉམས་བཀའ་ལ་རས་ཆོད་བྱེད་པ་དང་༔
དམ་མེད་སློབ་དཔོན་སྨད་པའི་རིགས་བྱུང་ན༔
བཀའ་སྲུང་རྒྱ་མཚོས་བཀའ་ཡི་སྲུང་མ་མཛོདཿ
རྡོ་རྗེ་གཤོག་རྒོད་དམ་ཉམས་སྲོག་རྩ་ཆོདཿ༔
སྲུང་མ་གཟའ་དང་སྐྱེས་བུ་རྡོ་རྗེ་ལེགས༔
ཉིན་མཚན་ཀུན་ཏུ་བཀའ་ཡི་བྱ་ར་མཛོདཿ༔
ས་མ་ཡཱཿ རྒྱ་རྒྱ་རྒྱ༔ གསང་རྒྱ༔ སྔས་རྒྱ༔ གཅེས་རྒྱ༔ གཉན་རྒྱ༔ དམ་ཚིག་རྒྱ
གུ་ཧྱ༔ བཛྲ༔ ཁཐཾ༔
འུ་འུ་འུ གཞི་ཡེ་རྫོགས༔ ལམ་མངོན་རྫོགས༔ འབྲས་བུ་ཡོངས་སུ་
རྫོགས་པ་ལ༔ འོད་གསལ་རྡོ་རྗེ་སྙིང་པོ་འདི་ལ༔ ཐོག་མར་རིག་པ་འཛིན་པའི་ས་
ལ་གནས་པའི་བླ་མ་ལ་དབེན་ཞིང་ཉམས་དགའ་བའི་གནས་སུ༔ སྨིན་བྱེད་ཀྱི་དབང་
དང་རང་ལུས་དཀྱིལ་འཁོར་ལྟུན་འགྲུབ་ཡོངས་རྫོགས་ཀྱི་སྐོར་རྣམས་ཞུས་ནསཿ
གནས་སྐབས་སུ་བྱེད་པ་བཅིངས་པའི་སྦྱོར་བ་བྱས་པའི༔ རང་གི་ལུས་ཀྱི་སྲིད་པ་
གསུམ་པོ་གཡོ་བར་མི་འགྱུར་ཞིང་རྡོ་རྗེ་ལུས་གྲུབ་པར་བྱ་བ་ཡིན་ཏེ༔ སུས་ཀྱང་མ་
228

བླ་མའི་རྫོགས་རིམ་གྲོལ་ཐིག་དགོངས་པ་རང་གྲོལ།

བསྐྱེད་པའི་རང་སྣང་ལས་གྲུབ་པའི་ཁམས་གསུམ་གྱི་སྲིད་པ་སུམ་ཅུ་རྩ་གཅིག་པོ་འདི་
དག་ཀྱང་རང་ལས་བྱུང་ཞིང་བག་ཆགས་ཀྱི་དབང་གིས་རབ་ཏུ་སྣང་བ་སྟེ༔ རྡོ་རྗེའི་
ལུས་ལ་ཁམས་གསུམ་གསུམ་ཀ་ཚང་སྟེ༔ ལྟེ་བ་ཡན་ཆད་ཁྲུ་དོ་ནི་མི་དང་ལྷ་
རྣམས་ཏེ༔ ཕྱི་རི་རབ་ཀྱི་རྩ་བ་ནས་ཡར་གཟུགས་མེད་གནས་ཀྱི་བར་ལ་འབུམ་ཕྲག་
གཉིས་སོ༔ ལྟེ་བ་མན་ཆད་ཁྲུ་དོ་ནི༔ ལྷ་མ་ཡིན་ཀླུ་ཡི་དྭགས་དམྱལ་བ་རྣམས་ཏེ༔
ཕྱི་འཇིག་རྟེན་གྱི་ཁམས་རྣམས་དང་༔ ནང་སེམས་ཅན་གྱི་ལུས་རྣམས་དང་༔ གཞན་
ཆོས་ཀྱི་དབྱིངས་ཀྱི་དཀྱིལ་འཁོར་རྣམས༔ རྟེན་འབྲེལ་ཙམ་དུ་མཚུངས་པའི་གནད་
ཀྱི་བསྒོམས་མི་སྒོམ་པ་འཁོར་འདུས་སྣ་ཚོགས་སུ་འཆར་བས་འཇིག་རྟེན་ཀུན་རྫོབ་ཏུ་
མོས་པ་རྣམས་སེམས་ཅན་གྱི་བསམ་པའི་དབང་གིས་འཇིག་རྟེན་གྱི་ཁམས་ཀྱི་ཚད་
སེམས་ཅན་རྣམས་ལ་དུ་མར་གསུངས་ཤིང་༔ དོན་དམ་པར་འཇིག་རྟེན་གྱི་ཁམས་
ཚད་དུ་བཟུང་བ་དེ༔ སེམས་ཅན་རྣམས་ཀྱི་བསོད་ནམས་དང་སྡིགས་པའི་དཔངས༔
རི་རབ་ནི་དཔག་ཚད་བརྒྱད་ཁྲི་ཉིས་སྟོང་ཡར་འཕགས་སོ༔ བཞི་ཁྲི་ཉིས་སྟོང་མར་
ནུབ་བོ༔ ཞེས་སྣང་བརྒྱད་ལ་སོགས་སུ་གསལ་ཡང་འགག་པ་མེད་དོ༔
ཕྱི་རི་རབ་ཀྱི་རྩ་བ་ནས༔ མར་རླུང་དཀྱིལ་བར་འབུམ་གཉིས་སོ༔ རྒྱ་ལ་
ལུས་ཀྱི་བྲང་གི་དབུས་ནས་སོར་མོའི་རྩེ་ལ་ཐུག་གི་བར་ལ་ཁྲུ་དོའོ༔ ཕྱི་རི་རབ་ཀྱི་
དཀྱིལ་ནས་མེ་རི་ལ་ཐུག་གི་བར་ལ་འབུམ་ཕྲག་གཉིས་སོ༔ མཐར་བསྐོར་ལ་དཔག་
ཚད་འབུམ་ཕྲག་བཅུ་གཉིས་ཏེ༔ ནང་ལུས་ཀྱི་མཐའ་ཡང་དེས་མཚོན་ནོ༔ དེ་ལ་
སྤྱི་གཙུག་༼དྲུག་དྲུག་པ་བརྒྱད་དོ་ལིན་པ་འདྲ༽ནས་སོར་བཞི་ནི་གཟུགས་མེད་ཀྱི་ཁམས་
229

ཁྲིད་ཡིག་གི་སྐོར།

ཀྱི་ཁམས་བཞིའོ༔ དེ་འོག་སོར་བཅུ་དྲུག་གཟུགས་ཁམས་བཅུ་དྲུག་གོ༔ དེ་འོག་
འདོད་ཁམས་ལྷ་རིགས་དྲུག་གོ༔ དེ་འོག་མི་རྣམས་ནི་ལྟེ་བའི་བར་དོ༔ ལུས་ལ་སྤྱི་
བོ་རྐང་མཐིལ་བར་ལ་སོར་དྲུག་དྲུག་པ་བརྒྱད་དོ༔ དེའི་ཕྱི་ས་ཆུ་མེ་རླུང་གི་དཔངས་
ལ་དཔག་ཚད་སྟོང་ཕྲག་ཉེར་ལྔ་པ་བརྒྱད་དོ༔ ལུས་ལ་སོར་དྲུག་དྲུག་པ་བརྒྱད་དོ་
ཡིན་པ་འདྲ་དྲུག་གོ༔ ཕྱི་ལ་སྟོང་ཕྲག་ཉེར་ལྔ་པ་རེ་རེའོ༔ ལྟེ་བ་མན་སུམ་མདོའི་
བར་ལ་སའི་དཀྱིལ་འཁོར་ཏེ༔ ལྷ་མ་ཡིན་དང་བྱོལ་སོང་རྣམས་དང་ཡི་དྭགས་
རྣམས་དང་༔ དམྱལ་བ་རིགས་གཉིས་སོ༔ བརླ་ཆུ་ཡི་དཀྱིལ་འཁོར་ཏེ༔ དམྱལ་
བ་རིགས་གཉིས་སོ༔ རྗེ་ངར་མེའི་དཀྱིལ་འཁོར་ཏེ་དམྱལ་བ་རིགས་གཉིས་སོ༔
དེ་མན་ཆད་རླུང་གི་དཀྱིལ་འཁོར་ཏེ་རིགས་གཉིས་སོ༔ རྐང་མཐིལ་རླུང་རྡོ་རྗེའི་
དམྱལ་བ་བརྒྱ
་བ་བརྒྱད་དོ༔ འབྱུང་རིམ་ནི༔ རྐང་ལག་ཚོགས་གསུམ་རིམ་པ་ལྟརརཿ
ང་མེའི་དཀྱིལ་འཁོར་ཡིན་ནོ༔ བྲང་གྲུ་བཞི་པ་སྒལ་ཚིགས་ཀྱི་རུས་པ་རྣམས་རིའི་
རྒྱལ་པོ་རི་རབ་བོ༔ འཁོར་ཡུག་རི་བདུན་བདུན་ནི༔ བརླའི་རུས་པ་ནི་འོད་སྔོན་ནོ༔
རྗེ་ངར་གྱི་རུས་པ་ནི་མན་ད་རའོ༔ བོལ་གོང་གི་རུས་པ་ནི་ཎི་ཁ་ཊའི་རི་བོ༔ དཔུང༌
པའི་རུས་པ་ནི་ནོར་བུའི་རི་བོ༔ ལག་ངར་གྱི་རུས་པ་ནི་རྡོ་སྣའི་རི་བོ༔ ལག་མགོའི་
རུས་པ་ནི་བསིལ་རི་ཁ་བ་ཅན་གྱི་རིའོ༔ སོར་མོ་རྣམས་ནི་ཕྱི་རྟགས་དང་པོ་རྡོ་རྗེའི་
འཕྲུལ་འཁོར༔ འཁྲུལ་འཁོར་གྱི་རྒྱ་མཚོ་བདུན་ནི༔ སྦྲང་རྩིའི་རྒྱ་མཚོ་ནི་ཁུ་བའོ༔
མར་གྱི་རྒྱ་མཚོ་ནི་ཞག་གོ༔ ཞོའི་རྒྱ་མཚོ་ནི་ཀླད་པའོ༔ འོ་མའི་རྒྱ་མཚོ་ནི་བུད་མེད་
ཀྱི་འོ་མ་དེ་སྐྱེས་པའི་བད་ཀན་གྱི་ཁམས་སོ༔ ཆུ་བོ་རྒྱ་མཚོ་ནི་མཆིལ་མའོ༔ ཆང་གི་
230

བླ་མའི་རྫོགས་རིམ་གྲོལ་ཐིག་དགོངས་པ་རང་གྲོལ།

རྒྱ་མཚོ་ནི་རྔུལ་ལོ༔ ཕྱི་བཚྭའི་རྒྱ་མཚོ་ནི་གཅིན་ནོ༔ འཁོར་ཡུག་གི་གླིང་བདུན་ནི༔
བད་ཀན་གྱི་ཁམས་ནི་ཟླ་བའི་གླིང་ངོ་༔ རྒྱུ་མ་ནིའོད་དཀར་གྱི་གླིང་ངོ་༔ ཚིལ་བུ་
ནི་ཀུ་ཤའི་གླིང་ངོ་༔ སྙིང་ནི་མི་འམ་ཅིའི་གླིང་ངོ་༔ མཆིན་པ་ནི་ཁྲུང་གི་གླིང་ངོ་༔
ཤ་ནི་དྲག་པའི་གླིང་ངོ་༔ དེ་རྣམས་ནི་ནང་གི་གླིང་དྲུག་གོ༔ རྐང་པ་གཡས་པ་ནུབ་
གླིང་གསུམ༔ གཡོན་པ་བྱང་གླིང་གསུམ༔ ལག་པ་གཡས་པ་ཤར་གླིང་གསུམ༔
གཡོན་པ་ལྷོ་གླིང་གསུམ༔ རྐང་ལག་དུམ་བུ་བཅུ་གཉིས་ནི་ཕྱི་གླིང་༔ གླིང་ཕྲན་
དང་བཅས་པ་སྟེ༔ དུམ་བུ་བཅུ་གཉིས་སོ༔ གནས་ཉི་ཤུ་རྩ་བཞི་ནི་གོང་དུ་བསྟན་
པ་བཞིན༔ ཕྱི་ཕྱི་ལའང་གནས་ཤིང་༔ ཕུང་པོ་ནང་དུ་ཁམས་དང་སྐྱེ་མཆེད་བསྐྱེད་
པས་བྱེད་པའི་རྩའོ༔ ནང་དུ་འབྱུང་ལྔའི་ཁམས་ལྔ་ནི༔ ཕྱིའི་འབྱུང་བ་རིམ་པ་
བཞིན་དུ༔ པྲ་བ་བརླན་དང་དྲོད་དང་དབུགས་བུ་ག་ནམ་མཁའོ༔ ཕྱི་དགྲ་གཅན་
ནི་ནང་དུ་དབུ་མའོ༔ ཕྱི་སྐར་མའི་ཚོགས་ནི་ནང་དུ་སྒལ་མཆན་རྩ་རྣམས་འཁྱིལ་བ་
བཞིན་ཁྲག་ཁྲུག་ཏུ་ཡོད་པ་ནི༔ སྣ་བུག་གཉིས་ནི་རླུང་གི་གཟའ་༼རྨའི་ཁམས་༽ཉི་མ་
དང་ཟླ་ ༼ཆུ་ཁམས༽ བའོ༔ མིག་གཉིས་ནི་གཟའ་མིག་ ༼རྨའི་ཁམས༽ དམར་
དང་ཕུཪ་ ༼ཆུའི་ཁམས ༽ བུའོ༔ ཁམས་དང་དྲི་ཆུའི་གཟའ་པ་ ༼ སའི་ཁམས ༽ སངས་
དང་ལག་༼ཆུའི་ཁམས༽ པའོ༔ དྲི་ཆེན་ལམ་དང་གཙུག་ཏོར་གྱི་བུ་ག་གཉིས་ནི
སའི་གཟའ་སྤེན་པ་དང་མཇུག་རིང་ངོ་༔ རྣ་བ་གཉིས་ནི་ནམ་མཁའི་ཁམས་གཟའ་
སྒྲ་གཅན་དང་དུས་མེའོ༔ ཕྱི་རླུང་གི་མགོ་ལ་བསྐོར་བ་ལྟར༔ ནང་དུ་མགྲིན་པའི་
འཁོར་ལོ་རྩ་སུམ་ཅུ་རྩ་གཉིས་ཀྱི་གཞི་སྟོང་པ་ཉིད་ལ༔ ལག་མ་རྒྱུ་སྐར་གྱི་རྩ་ཉེཪ་
231

ཁྲིད་ཡིག་གི་སྐོར།

བརྒྱད་ལཿ དབུགས་ཀྱི་འཁོར་ལོ་ཉིན་མཚན་དུ་འཁོར་བའོ༔ ཉི་ཟླ་གཉིས་པོ་ཁྱིམ་
བཅུ་གཉིས་ཁྱད་པར་རྒྱུ་བ་བཞིན་དུ༔ ནང་དུ་གཡས་གཡོན་ཉི་ཟླ་རླུང་གཉིས་ཕོ་བ་
བཅུ་གཉིས་ལུས་ལ་ཁྱབ་པར་རྒྱུའོ༔ ཕྱི་རུ་ཉི་ཟླ་ལ་ལོ་གཅིག་ལ་ལྷོ་བགྲོད་དང་བྱང་
བགྲོད་གཉིས་ཡོད་པ་ལྟར༔ ནང་དུ་ཞག་གཅིག་ལ་དབུགས་གཉིས་ཀྱི་སྲོག་དང་
ཐུར་སེལ་གྱི་བགྲོད་པ་གཉིས་ཀྱི་ལུས་ལ་ཚིགས་ཆེན་བཅུ་གཉིས་སུ་ཁྱབ་པར་རྒྱུ་བའོ༔
དེ་ལ་དབུགས་ཁུག་པ་དྲུག་ཅུ་སྲང་སྟེ༔ ཆུ་སྲང་དྲུག་ཅུ་ཆུ་ཚོད་གཅིག༔ མཚན་སུམ་
ཅུ་རྩ་དྲུག་ཡུད་ཙམ་བཅོ་བརྒྱད་ ཆུ་ཚོད་དྲུག་ཅིག་ཉིན་ཞག་གཅིག་གོ༔ ཉིན་ཞག་ཐུན་
མཚམས་༼ཉ་མ་རིང་སྐབས་སུ་ཉིན་ཆུ་ཚོད་སུམ་ཅུ་རྩ་དྲུག་ཡུད་ཙམ་བཅོ་བརྒྱད་མཚན་རིང་སྐབས་སུ་ཉིན་
ཆུ་ཚོད་ཉེར་བཞི་སྙོམས་པ་ནི་སྦྲུལ་གྱི་ཟླ་བའི་ཉ་ལ་ཉིན་ཆུ་ཚོད་སུམ་ཅུ་མཚན་སུམ་ཅུ་ཡུད་ཙམ་བཅོ་ལྔའོ། །
ཡིད་བཞིན་མཛོད་ལས་དུས་མཐའི་སྐད་ཅིག་མ་ནི་སེ་གོལ་གྱི་དྲུག་ཅུ་རྩ་བཞི་ཆ་གཅིག་བརྒྱ་ཉི་ཤུ་དེ་སྐད་ཅིག་མ་
དྲུག་ཅུ་ཐང་གཅིག་སྟེ༔ སུམ་ཅུ་ཐང་གཅིག་མ་ཡུད་ཙམ་སུམ་ཅུ་ཉིན་ཞག་ཟླ་བ་ཟླ་བ་བཅུ་ཟླ་བ་གཉིས་ཟླ
གཅིག་གོ་༽ཞག་གཅིག་༼ལུག་ཀརྐ་ཊ་སྲང་དང་ཆུ་སྲིན་དང་སྡིག་པ་དང་བུམ་པ་དང་འཁྲིག་པ་དང་བུ་མོ་དང་
གཤུ་དང་ཉ་དང་༽ཐུན་མཚམས་བཞི་ཐུན་ཚོད་བརྒྱད་དུས་སྦྱོར་བཅུ་གཉིས༔ ཡུད་ཙམ་
སུམ་ཅུ༔ དབུགས་ཉིས་ཁྲི་ཆིག་སྟོང་དྲུག་བརྒྱའོ༔ འཕོ་ཆེན་རེ་ལ་དབུགས་སྟོང་
བརྒྱད་བརྒྱ་རེ༔ ཞག་གཅིག་གོ༔ ཕྱི་ཟླ་བ་བཅུ་གཉིས་ནང་དུཿ༔ རླུང་སྦྱོར་བཅུ་
གཉིས་སོ༔ ཕྱི་གླིང་བཞི་སོགས་ནམ་ཟླ་དུས་བཞི་མགོ་ཟླ་ཁྱིམ་བཅུ་གཉིས༔
ཉིན་ཞག་ཐེངས་ཤིག་གཡས་སུ་འཁོར་བ་ལ༔ ཉི་ཟླ་རང་འགྲོས་ཀྱིས་བུམ་མགྱོགས་
ཀྱི་གཡོན་བསྐོར་དུ་འགྲོ་བ་ལ༔ ཉི་མའི་ལོ་གཅིག་ལ་ཁྱིམ་བཅུ་གཉིས་དང་རི་རབ་
232

བླ་མའི་རྫོགས་རིམ་གྲོལ་ཐིག་དགོངས་པ་རང་གྲོལ།

ཐང་རེ་འཁོར༔ ཟླ་བ་ཟླ་རེ་ལ་ཁྱིམ་བཅུ་གཉིས་དང་རི་རབ་ཐང་རེ་འཁོར་བ་ལ༔
ལྷོ་འཛམ་བུའི་གླིང་ལ་དཔྱིད་ཟླ་གསུམ་ཡོད་དུས༔ ཤར་ལུས་འཕགས་པོ་ལ་དབྱར་
ཟླ་གསུམ་ཡོད༔ བྱང་སྒྲ་མི་སྙན་ལ་སྟོན་ཟླ་གསུམ་ཡོད༔ ནུབ་བ་ལང་སྤྱོད་ལ་
དགུན་ཟླ་གསུམ་ཡོད༔ དུས་གཡས་སུ་འཁོར་བ་དེས་མཚོན༔ དེ་བཞིན་ནང་ནུབ་
ཉིན་ཞག་གཅིག་ལ༔ སྲོག་ལུས་ལ་འཁོར་ཚུལ་ནིི༔ སྣ་བུག་གཡས་གཡོན་གྱི་
འཕོ་ཆེན་དྲུག་ལུས་ཀྱི་སྟོད་ལ༔ ལག་པ་གཡས་གཡོན་གྱི་ཚིགས་ཆེན་དྲུག་གི་སར་
རིས་མོས་རྒྱུ་བ་ནི་བྱང་བགྲོད་དང་༔ ཡང་འཕོ་ཆེན་དྲུག་འོག་ཏུ་རྐང་པ་གཡས་གཡོན་
གྱི་ཚིགས་ཆེན་དྲུག་གིས༔ མར་རྒྱུ་བ་ནི་ལྷོ་བགྲོད་དོ༔ དེ་ནས་གླིང་བཞི་ཕྱི་ནང་
ཀུན་ཏུ་ཁམས་འཕེལ་ཞིང་འགྲིབ་པ་ཡང་དེས་མཚོན་ནོ༔ ནང་དུ་ཆུ་འཛི